Arnar Ingi Ingason , pródúsent sem samdi lagið Enginn eins og þú með tónlistarmanninum Auðunni Lútherssyni , segir ekkert til í því að lagið sé undir áhrifum eða stolið af hljómsveit frá Nýja-Sjálandi . Nokkur umræða hefur skapast á samfélagsmiðlum auk þess sem fjölmiðlar hafa slegið líkindunum upp . Lagið má heyra hér að neðan . Lagið sem mörgum þykir svo sláandi líkt slagara þeirra Arnars Inga og Auðunns , betur þekktur sem Auður , heitir On My Mind . Það er hljómsveitin Leisure frá Nýja-Sjálandi sem gaf lagið út í apríl í fyrra en Enginn eins og þú kom út tveimur mánuðum síðar . Arnar Ingi tjáir sig lítillega um málið á Twitter og tekur af allan vafa . Hann segir þá félaga hafa verið búnir að semja lagið Enginn eins og þú í febrúar í fyrra . Líkindin séu algjör tilviljun . Auður spilaði lagið í Garðpartý Bylgjunnar á Menningarnótt og má heyra eftir 25 : 30 í myndbandinu . „ Sorry að ég sé að eyðileggja þetta partí en ég og Auðunn sömdum lagið í febrúar á síðasta ári . Þetta er bara pjúra tilviljun . “ Arnar Ingi birtir demo útgáfu af Enginn eins og þú með færslu sinni á Twitter þar sem sjá má að svokölluð demó útgáfa var tilbúin í febrúar í fyrra . Sorry að ég sé að eyðileggja þetta partí en ég og Auðunn sömdum lagið í febrúar á síðasta ári . Þetta er bara pjúra tilviljun pic.twitter.com / YMb 9 Ju 43 sK Athugið .